KCE : การเติบโตเลื่อนออกไป
13 กุมภาพันธ์ 2565

KCE : การเติบโตเลื่อนออกไป
-มีมุมมองเชิงลบต่อแนวโน้มของบริษัทฯ เราคาดว่าการเติบโตของกำไรจะลดลงในปี 2565-2566
-กำลังการผลิตใหม่เกิดปัญหาทางเทคนิค ซึ่งไม่เพียงแต่ส่งผลเสียต่อการผลิต และ GPM ในระยะสั้น แต่ยังส่งผลถึง timeline การขยายกำลังการผลิตในอนาคตอีกด้วย
-ปรับลดคำแนะนำจาก “ซื้อ” เป็น “ถือ” และปรับลดราคาเป้าหมายปี 2565 จาก 93 บาท เป็น 70 บาท เพื่อสะท้อนการปรับลดประมาณการกำไรและตัวคูณมูลค่า
เรามีมุมมองเชิงลบต่อแนวโน้มการเติบโตของกำไรของบริษัทฯ เรามองว่าปัญหาด้านเทคนิคของเครื่องจักรใหม่ที่จะส่งผลเสียต่อ KCE สองประการ ประการแรก เครื่องจักรใหม่ไม่สามารถทำงานได้อย่างราบรื่น ซึ่งจะนำไปสู่ GPM ที่ลดลง ประการที่สอง KCE พยายามอย่างเต็มที่ในการแก้ไขปัญหาของเครื่องจักรที่ลาดกระบัง ทำให้เกิดความล่าช้าในการติดตั้งและเปิดสายการผลิตใหม่ที่อยุธยา รวมทั้งความล่าช้าในการวางแผนก่อสร้างโรงงานใหม่ที่นิคมอุตสาหกรรมโรจนะ
มุมมอง KS
เราปรับลดคำแนะนำ KCE จาก “ซื้อ” เป็น “ถือ” เนื่องจากเรามองเห็นความไม่แน่นอนในการเริ่มดำเนินการเครื่องจักรใหม่ ซึ่งอาจขยายผลกระทบด้านลบต่อ GPM ในอีก 1-2 ไตรมาสข้างหน้า
KS #KSecurities #KCE #หุ้น #ลงทุน #INVESTMENT
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp